Romanus Jakobson
Romanus Iosephi filius Jakobson (Russice Роман Осипович Якобсон, tr. Roman Osipovič Jakobson, Anglice Roman Jakobson; natus Moscuae in Russia die 28 Septembris [10 Octobris] 1896; Bostoniae in Massachusetta die 18 Iulii 1982 obiit) fuit linguista ac semioticae peritus Russicus et Americanus. 

Romanus Jakobson natus est in familia Iudaeica Moscuae die 28 Septembris (10 Octobris Calendarii Gregoriani) anno 1896, anno 1918 complevit studium suum in Universitate Moscuensi. Anno 1921 demigravit et Bohemoslovaciae vivebat, ubi cum aliis linguistis Russicis Bohemicisque (e. g. cum Gulielmo Mathesio) Circulum linguisticum Pragensem condidit. Anno 1930 ab Universitate Pragensi gradum doctoris obtinuit et anno 1933 factus est professor Universitatis Brunensis. Propter periculum occupationis Germanicae anno 1939 de Bohemoslovacia fugit. Ab anno 1941 in CFA habitabat, ibi fuit professor Universitatis Harvardianae. Fuit membrum honorarium multarum academiarum, societatum scientificarum et universitatum.

Jakobson quasi pater scholarum formalismi ac structuralismi fuisse putatur.

Notae

Nexus externi 

 Pagina de Romano Jakobson Encyclopaediae Sovieticae Magnae editionis tertiae 

Alumni Universitatis Moscuensis
Alumni Universitatis Pragensis
Formalismus
Incolae Imperii Russici
Incolae Moscuae
Iudaei
Linguistae Civitatum Foederatarum
Linguistae
Philologi Civitatum Foederatarum
Philologi Russiae
Professores Universitatis Harvardianae
Professores Universitatis Brunensis